Cavertitz

Cavertitz je sakska gmejna w sewjerosakskim wokrjesu. Zarjadniske sydło nadeńdźe so wot lěta 2005 w gmejnskim dźělu Schöna.

 Geografija a wobchad 
Gmejna Cavertitz leži na sewjeru Swobodneho stata Sakskeje. W samym wuchodźe mjezuje z braniborskim městom Mühlberg/Elbe, na sewjeru z městom Belgern-Schildau, na juhu z gmejnu Liebschützberg a na zapadźe z městom Dolanom. Gmejna leži něhdźe na poł puću mjez Drježdźanami a Lipskom.

Cavertitz nadeńdźe so při juhowuchodnej kromje Dolanskeje hole. Zwjazkowa dróha 182 wjedźe přez zapadny dźěl gmejnskeho teritorija a zwjazkowa dróha 6 na juhu. Přez gmejnu ćeče rěčka Dahle. Łobjo same twori na samym sewjerowuchodźe gmejny na krótkim wotrězku gmejnsku a krajnu hranicu z Braniborskej.

 Gmejnske dźěle 
Gmejnske dźěle su:
 Cavertitz
 Bucha
 Außig
 Olganitz Treptitz
 Schirmenitz
 Klingenhain
 Lampertswalde Reudnitz
 Schöna
 Sörnewitz
 Zeuckritz

 Stawizny 
Mjeno Cavertitza je serbskeho pochada. Wokoło lěta 900 nasta w běhu němskeje kolonizacije hrodźišćo w Cavertitzu, kotryž so w lěće 1240 w zwisku z klóštrom Güldenstern w Mühlbergu prěni raz naspomni. Po sekularizaciji klóštra w 16. lětstotku přeńdźe wjes do wobsydstwa sakskich kurwjerchow. Po Wienskim kongresu słušeše Cavertitz wot 1815 do 1818 k Pruskej, přińdźe potom pak wróćo k Sakskej.

Dźensniša gmejna nasta 1. měrca 1994 z dotalnych gmejnow Bucha, Cavertitz, Schirmenitz a Sörnewitz.

 Zajimawostki 
mini|left|upright|Wětrnik w Zeuckritzu

 wětrnik w Zeuckritzu
 hrodowy park Lampertswalde
 romaniska wjesna cyrkej z lěta 1396 w Olganitzu
 farski dom w  Schirmenitzu, hdźež přenocowaštaj w lěće 1547 kejžor Korla V. a jeho bratr Ferdinand, kral Čechow a Madźarskeje w běhu bitwy pola Mühlberga
mini|Ewangelska cyrkej w Cavertitzu
 cyrkej w Schirmenitzu z 12. lětstotka
 třowobłukowy móst z pólnych kamjenjow přez rěku Dahle z lěta 1845 w Klingenhainje
 cyrkej z 12. abo 13. lětstotka w Sörnewitzu
 romaniska cyrkej w Cavertitzu
 hród ryćerskeho kubła (dźensniša šula
 třistronske statoki w jadrje wsy, wosebje při Hłownej droze

 Wosobiny 
 Christian Friedrich Exner (1718–1798), architekt, sakski wyši twarski mištr a profesor při Drježdźanskej wuměłskej akademiji; narodźeny w Lampertswaldźe

 Literatura 


 Žórła 

 Wotkazy 


 Webstrona gmejny

Kategorija:Sydlišćo w Sewjerosakskim wokrjesu
Kategorija:Wokrjes Sewjerna Sakska
Kategorija:Gmejna w Sakskej
Kategorija:Prěnje naspomnjenje 1240